Rhoi Dulliau Ysgrifennu Academaidd ar waith i bob adran – Llysgenhadon Dysgu | Rhoi Dulliau Ysgrifennu Academaidd ar waith i bob adran – Llysgenhadon Dysgu – Uned Datblygu Dysgu ac Addysgu
2nd Rhagfyr 2021 2nd Rhagfyr 2021 James Woolley [jbw]
Ysgrifennwyd gan Lucie Andrews, Saesneg ac Ysgrifennu Creadigol
Mae'r modiwlau Blackboard gorau wedi'u trefnu'n effeithiol, yn hawdd llywio drwyddynt ac yn cael eu diweddaru'n rheolaidd. Fodd bynnag, hoffwn ganolbwyntio ar ffyrdd o ddefnyddio Blackboard fel adnodd ar gyfer sgiliau astudio ac ymddygiad academaidd rhagorol. Yn ystod y prosiect Llysgenhadon Dysgu, buom yn trafod beth sy'n gwneud modiwl Blackboard yn un sydd wedi'i gynllunio'n dda. Roedd rhywfaint o'r adborth yn ymwneud â'n teimlad nad oedd y canllaw cyfeirio a dyfynnu yn hawdd cyrraedd ato nac yn ddigon cynhwysfawr i ddiwallu holl anghenion y myfyrwyr. Trafodwyd y syniad o gynnwys atebion model i'r aseiniad fel templed o'r hyn y mae angen ei gynnwys a sut i fformatio aseiniadau'n gywir. Un ffordd o weithredu ar yr adborth hwn fyddai cynnwys ffolder newydd yn yr adran asesu ac adborth sy'n canolbwyntio ar sgiliau astudio er mwyn gwneud Blackboard yn adnodd gwell i fyfyrwyr.
Wrth ddadansoddi'r gwahanol ddulliau o ddefnyddio gwahanol adrannau ar Blackboard yn ystod y profion defnyddioldeb, sylweddolais fod adran ddefnyddiol o'r enw Dulliau Ysgrifennu Academaidd yn newislen modiwl fy adran, Saesneg ac Ysgrifennu Creadigol, nad oedd yn newislenni adrannau eraill. Felly, byddwn yn argymell y dylai 'Dulliau Ysgrifennu Academaidd' fod ar waith ym mhob adran trwy greu ffolder ychwanegol yn yr adran asesu ac adborth i weithredu ar rywfaint o adborth y myfyrwyr. Pam y dylech chi ystyried hyn? A beth fydd cynnwys y ffolder newydd hon? Gan mai Blackboard yw'r wefan a ddefnyddir ar gyfer yr elfen ddysgu a'r elfen academaidd o brofiad y myfyrwyr, credaf y byddai pob myfyriwr yn elwa o ffolder un pwrpas sy'n cyflwyno sgiliau astudio ac chyngor i fyfyrwyr er mwyn iddynt allu weithio tuag at ymddygiad academaidd rhagorol. Yn y ffolder hon, byddai rhestr unigryw o sgiliau astudio cysylltiedig ag anghenion pob adran. Dyma dempled cyffredinol o'r hyn y gallai'r ffolder hon gynnwys:
canllaw cyfeirio a dyfynnu manwl sy'n bodloni taflen arddull pob adran
canllaw o awgrymiadau a sgiliau astudio hanfodol gan gynnwys pwyntiau buddiol ar gyfer ysgrifennu traethodau
dolenni i weithdai a gynigir gan y brifysgol ar sgiliau astudio
Cwestiynau Cyffredin ar sgiliau astudio a gwybodaeth gyffredinol am fodiwlau
Fel myfyriwr, rwyf yn teimlo'n bersonol bod y pwyslais pennaf ar y deunydd sy'n cael sylw mewn darlithoedd, seminarau a gweithdai a bod pwyslais ar y cynllun marciau a'r meini prawf asesu. Fodd bynnag, yn gyffredinol mae llai o bwyslais ar sut y i wella'ch sgiliau ysgrifennu / astudio yn annibynnol a sut i ysgrifennu traethawd / asesiad / cyfeiriadau at y disgwyliadau sy'n bodloni safonau arferion y brifysgol. Felly, dylid rhoi'r ffolder hon am Ddulliau Ysgrifennu Academaidd ar waith yn adran asesu ac adborth pob adran ar draws y Brifysgol, gan y byddai'n cynnig rhywbeth newydd i Blackboard a fyddai'n gwella profiad academaidd myfyrwyr. Byddai hyn yn ei dro yn helpu myfyrwyr i ennill graddau gwell. Rwy'n teimlo felly y byddai defnyddio ffolder wedi'i neilltuo ar gyfer astudio sgiliau sy'n benodol i'r hyn sydd ei angen ar fyfyrwyr yn y modiwl hwnnw, yn gwella profiad dysgu myfyrwyr ar Blackboard ac yn gwella ei adnoddau.